CELEX: 32006R0768
Language: mt
Date: 2006-05-19 00:00:00
Title: Regolament tal-Kummissjoni (KE) Nru 768/2006 tad- 19 ta' Mejju 2006 li jimplimenta d-Direttiva 2004/36/KE tal-Parlament Ewropew u tal-Kunsill rigward il-ġbir u l-iskambju ta' informazzjoni dwar is-sikurezza ta' ajruplani li jużaw ajruporti tal-Komunità u dwar il-ġestjoni tas-sistema tal-informazzjoni Test b'rilevanza għaż-ŻEE

364                 MT             Il-Ġurnal Uffiċjali ta’ l-Unjoni Ewropea                  17.12.2008

32006R0768

L 134/16                       IL-ĠURNAL UFFIĊJALI TA’ L-UNJONI EWROPEA                        20.5.2006

                   REGOLAMENT TAL-KUMMISSJONI (KE) Nru 768/2006

                                         tad-19 ta’ Mejju 2006

li jimplimenta d-Direttiva 2004/36/KE tal-Parlament Ewropew u tal-Kunsill rigward il-
  ġbir u l-iskambju ta’ informazzjoni dwar is-sikurezza ta' ajruplani li jużaw ajruporti
               tal-Komunità u dwar il-ġestjoni tas-sistema tal-informazzjoni

                                     (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva 2004/36/KE tal-Parlament Ewropew u tal-Kunsill tal-
21 ta' April 2004 dwar is-sigurtà [sikurezza] ta' ajruplani ta' pajjiżi terzi li jużaw ajruporti tal-
Komunità, u b'mod partikolari l-Artikolu 8(2) tagħha,

Billi:

(1)        Id-Direttiva 2004/36/KE tintroduċi approċċ armonizzat għall-infurzar effikaċi ta'
           standards internazzjonali tas-sikurezza fi ħdan il-Komunità, permezz tal-
           armonizzazzjoni tar-regoli u l-proċeduri għall-ispezzjonijiet ta' ajruplani ta' pajjiżi terzi
           li jinżlu f'ajruporti ġewwa l-Istati Membri. Tobbliga lill-Istati Membri li, fi kwalunkwe
           ajruport tagħhom li jkun miftuħ għat-traffiku internazzjonali tal-ajru, bi proċedura
           armonizzata jwettqu spezzjonijiet fuq inġenji tal-ajru ta' pajjiżi terzi li dwarhom ikun
           hemm suspett li ma jirrispettawx l-istandards internazzjonali tas-sikurezza, u li jieħdu
           sehem fil-ġbir u l-iskambju tal-informazzjoni dwar l-ispezzjonijiet li jkunu twettqu.

(2)        L-obbligi Komunitarji tal-Istati Membri li joħorġu mid-Direttiva 2004/36/KE jistgħu
           jitwettqu permezz tas-sehem tagħhom fil-programm ta’ Valutazzjoni tas-Sikurezza ta’
           Inġenji tal-Ajru mhux Komunitarji (SAFA - Safety Assessment of Foreign Aircraft),
           mibdi fl-1996 mill-Konferenza Ewropea tal-Avjazzjoni Ċivili (ECAC), li l-ġestjoni
           tiegħu ġiet delegata lill-Awtoritajiet Konġunti tal-Avjazzjoni (JAA). B’mod
           partikolari, il-JAA tamministra d-database tas-SAFA, tiffaċilita t-taħriġ armonizzat
           tal-ispetturi u l-persunal li jieħdu sehem fil-programm, u tiżgura li jiġu żviluppati
           proċeduri u proposti biex jitjiebu l-programm u l-għodod tiegħu kif ukoll ir-rappurtaġġ
           dwar l-informazzjoni miġbura.

(3)        Jinħtieġ li titjieb is-sistema ta’ ġbir u skambju tal-informazzjoni li tinsab fid-
           Direttiva 2004/36/KE, billi tinħatar entità esperta speċjalizzata waħda li tkun
           responsabbli mill-ġestjoni tas-sistema SAFA fil-Komunità.
 ---pagebreak--- 17.12.2008      MT              Il-Ġurnal Uffiċjali ta’ l-Unjoni Ewropea                           365

(4)    Ir-Regolament (KE) Nru 1592/2002 tal-Parlament Ewropew u tal-Kunsill1 jistabbilixxi
       Aġenzija Ewropea tas-Sigurtà tal-Avjazzjoni bħala entità esperta speċjalizzata waħda
       responsabbli li tassisti lill-Kummissjoni u li tieħu l-miżuri neċessarji fil-limiti tal-
       poteri mogħtija lilha bl-istess Regolament jew leġiżlazzjoni oħra tal-Komunità.

(5)    Fil-kuntest tal-proċess ta’ tranżizzjoni preżenti mis-sistema tal-JAA għall-Aġenzija
       Ewropea tas-Sigurtà tal-Avjazzjoni, jinħtieġ li l-Aġenzija jingħaddulha l-kompiti
       relatati mal-programm SAFA li s'issa kienu jitwettqu mill-JAA. Dan it-trasferiment
       għandu jikkontribwixxi lejn it-tisħiħ tal-programm u jiżgura l-kontinwazzjoni tiegħu.

(6)    Il-kontinwazzjoni tal-programm SAFA u skambju ta’ informazzjoni preċiża dwar is-
       sikurezza tal-inġenji tal-ajru li jużaw ajruporti tal-Komunità jirrikjedu li s-sistema
       Komunitarja SAFA tkun tinkludi l-akbar ammont ta’ informazzjoni possibbli, inklużi
       r-rapporti tal-ispezzjonijiet tar-rampi li ma kinux meħtieġa mid-Direttiva 2004/36/KE
       li iżda saru skont il-proċedura stabbilita tatħ l-Anness II tad-Direttiva 2004/36/KE.

(7)    Jinħtieġ li s-sistema Komunitarja SAFA tiżgura li jinżamm il-valur miżjud li jirriżulta
       mill-kooperazzjoni operattiva u teknika ma' għaqdiet internazzjonali.

(8)    Mas-sistema Komunitarja SAFA għandhom isiru attivitajiet xierqa bil-għan li jiġu
       żgurati standards komuni għat-twettiq ta' spezzjonijiet tal-ajruplani, bħall-
       kontinwazzjoni tal-manwal dwar l-ispezzjonijiet tal-ajruplani kif ukoll l-attivitajiet ta’
       taħriġ żviluppati mill-JAA.

(9)    Huwa rikonoxxut li l-involviment ta’ pajjiżi terzi għandu jkompli, sabiex ikun faċilitat
       it-titjib fis-sikurezza tal-avjazzjoni ċivili madwar l-Ewropa. Għaldaqstant, is-sehem ta’
       pajjiżi terzi fis-sistema Komunitarja SAFA, skont il-ftehimiet rilevanti, għandu jkun
       imħeġġeġ u promoss biex tiġi żgurata tranżizzjoni bla problemi.

(10)   Il-miżuri stipulati f'dan ir-Regolament huma konformi mal-opinjoni tal-Kumitat
       imwaqqaf bl-Artikolu 12 tar-Regolament tal-Kunsill (KEE) Nru 3922/19912,

ADOTTAT DAN IR-REGOLAMENT:

                                             Artikolu 1

Għall-għanijiet ta’ dan ir-Regolament, is-'sistema Komunitarja SAFA’ tfisser is-sistema
stabbilita fid-Direttiva 2004/36/KE u f’dan ir-Regolament għall-ġbir, l-iskambju u l-analiżi ta’
informazzjoni dwar is-sikurezza tal-inġenji u tal-operaturi tal-ajru.

                                             Artikolu 2

1.       L-Aġenzija Ewropea tas-Sigurtà tal-Avjazzjoni għandha tamministra u topera l-
         għodod u l-proċeduri neċessarji għall-ġbir u l-iskambju ta':

1
       ĠU L 240, 7.9.2002, p. 1. Regolament kif emendat l-aħħar bir-Regolament (KE) Nru 1643/2003 (ĠU L
       245, 29.9.2003. p.7).
2
       ĠU L 373, 31.12.1991, p. 4. Ir-Regolament kif emendat l-aħħar bir-Regolament (KE) Nru 1592/2002
       (ĠU L 240, 7.9.2002, p. 1).
 ---pagebreak--- 366          MT             Il-Ġurnal Uffiċjali ta’ l-Unjoni Ewropea                17.12.2008

      (1)    l-informazzjoni msemmija fl-Artikoli 3, 4 u 5 tad-Direttiva 2004/36/KE,

      (2)    l-informazzjoni pprovduta minn pajjiżi terzi jew għaqdiet internazzjonali li
             magħhom il-Komunità tkun ikkonkludiet ftehimiet xierqa, jew għaqdiet li
             magħhom tkun ikkonkludiet ftehimiet xierqa l-EASA skont l-Artikolu 18(2)
             tar-Regolament (KE) 1592/2002.

2.    Il-ġestjoni għandha tinkludi dan li ġej:

      (1)    il-ġbir ta’ data mill-Istati Membri rilevanti għall-informazzjoni dwar is-
             sikurezza fuq l-inġenji tal-ajru li jużaw l-ajruporti tal-Komunità;

      (2)    l-iżvilupp, iż-żamma u l-aġġornament kontinwu ta’ database ċentralizzat li
             jkun fih:

             (a)     l-informazzjoni kollha li l-Istati Membri huma obbligati li jiġbru u
                     jżommu      disponibbli    skont    l-Artikoli 3, 4  u     5     tad-
                     Direttiva 2004/36/KE,

             (b)     kull informazzjoni rilevanti oħra dwar is-sikurezza fl-ajru ta' inġenji u
                     operaturi tal-ajru;

      (3)    tibdil u titjib neċessarju fl-applikazzjoni tad-database;

      (4)    analiżi tal-informazzjoni li jkun fih id-database ċentralizzat u informazzjoni
             rilevanti oħra dwar is-sikurezza tal-inġenji u l-operaturi tal-ajru u, skont l-
             istess informazzjoni:

             (a)     jingħataw pariri lill-Kummissjoni u lill-awtoritajiet kompetenti tal-
                     Istati Membri dwar azzjonijiet immedjati jew politika ta’ segwitu;

             (b)     jiġu rrappurtati problemi potenzjali tas-sikurezza lill-Kummissjoni u
                     lill-awtoritajiet kompetenti tal-Istati Membri;

             (c)     jiġu proposti azzjonijiet koordinati lill-Kummissjoni u lill-awtoritajiet
                     kompetenti tal-Istati Membri fejn dan ikun meħtieġ għal raġunijiet ta'
                     sikurezza u jiġi żgurat li tali azzjonijiet ikunu koordinati fuq livell
                     tekniku;

      (5)    ikun hemm kooperazzjoni rigward l-iskambju tal-informazzjoni ma’
             istituzzjonijiet u entitajiet Ewropej oħrajn, għaqdiet internazzjonali u
             Awtoritajiet Nazzjonali tal-Avjazzjoni;

      (6)    jingħataw pariri lill-Kummissjoni dwar l-iżvilupp u l-istrateġija għall-futur
             tas-sistema Komunitarja SAFA.

                                         Artikolu 3

1.    L-Istati Membri għandhom idaħħlu fid-database ċentralizzat mingħajr dewmien:
 ---pagebreak--- 17.12.2008     MT             Il-Ġurnal Uffiċjali ta’ l-Unjoni Ewropea                        367

         (1)    ir-rapporti tal-ispezzjonijiet tal-ajruplani msemmija fl-Artikolu 4(4) tad-
                Direttiva 2004/36/KE,

         (2)    ir-rapporti tal-ispezzjonijiet tal-ajruplani li mhumiex meħtieġa mid-
                Direttiva 2004/36/KE iżda li twettqu skont il-proċedura stabbilita fl-Anness II
                tad-Direttiva 2004/36/KE.

3.       L-Istati Membri għandhom jikkomunikaw lill-Aġenzija Ewropea tas-Sigurtà tal-
         Avjazzjoni kull informazzjoni utli għall-applikazzjoni tad-Direttiva 2004/36/KE u
         għat-twettiq mill-Aġenzija Ewropea tas-Sigurtà fl-Avjazzjoni tal-kompiti assenjati
         lilha b’dan ir-Regolament, inkluż l-informazzjoni msemmija fl-Artikolu 3 tad-
         Direttiva 2004/36/KE.

                                           Artikolu 4

L-Aġenzija Ewropea għas-Sigurtà fl-Avjazzjoni għandha:

         (1)    tissottometti lill-Kummissjoni proposta għal manwal dwar il-proċeduri tal-
                ispezzjonijiet tal-ajruplani u, fejn ikun meħtieġ, żvilupp ulterjuri u
                aġġornament tal-manwal u tal-Annessi tad-Direttiva 2004/36/KE;

         (2)    tiżviluppa programmi ta’ taħriġ u tieħu ħsieb l-organizzazzjoni u l-
                implimentazzjoni ta' korsijiet u workshops ta' taħriġ għall-ispetturi biex jitjieb
                l-għarfien tas-sistema Komunitarja SAFA, bil-għan li jintlaħaq standard
                komuni fit-twettiq tal-ispezzjonijiet;

         (3)    tħaffef u tikkoordina programm ta’ skambju tal-ispetturi maħsub biex
                jippermetti lill-ispetturi jiksbu esperjenza prattika u li jikkontribwixxi fl-
                armonizzazzjoni tal-proċeduri.

                                           Artikolu 5

2.       L-Aġenzija Ewropea għas-Sigurtà fl-Avjazzjoni għandha kull sena tħejji u tgħaddi
         lill-Kummissjoni:

         (1)    Rapport dwar is-sistema Komunitarja SAFA li jkun fih, mill-inqas, l-
                informazzjoni segwenti:

                (a)    l-istat tal-progress tas-sistema, inklużi l-kisbiet rigward il-ġbir u l-
                       iskambju tal-informazzjoni, id-database, il-manwal dwar l-
                       ispezzjonijiet u l-azzjonijiet ta' taħriġ;

                (b)    l-istat tal-ispezzjonijiet imwettqa matul is-sena;

                (c)    analiżi tar-riżultati tal-ispezzjonijiet b’indikazzjoni tal-kategoriji ta’
                       sejbiet;

                (d)    l-azzjonijiet imwettqa matul is-sena; kif ukoll
 ---pagebreak--- 368            MT            Il-Ġurnal Uffiċjali ta’ l-Unjoni Ewropea                17.12.2008

               (e)     Annessi li jkun fihom il-listi ta’ spezzjonijiet imqassma skont l-istat
                       tal-operazzjoni, it-tip ta’ ajruplan, l-operatur u r-riżultati għal kull
                       kategorija.

        (2)    Proposta ta’ rapport ta’ informazzjoni miġbura għall-pubbliku li jkun fih
               analiżi tal-informazzjoni kollha li tkun waslet skont l-Artikolu 5 tad-
               Direttiva 2004/36/KE.

4.      Skont il-proċedura stipulata fl-Artikolu 10(5) tad-Direttiva 2004/36/KE, il-
        Kummissjoni tikkonsulta l-Kumitat dwar is-Sikurezza fl-Ajru fuq ir-rapport dwar is-
        sistema Komunitarja SAFA msemmi fl-ewwel sottoparagrafu.

                                          Artikolu 6

Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
fil-Ġurnal Uffiċjali tal-Unjoni Ewropea.

L-Artikoli 1 sa 5 għandhom japplikaw mill-1 ta' Jannar 2007.

Dan ir-Regolament għandu jorbot fl-intier tiegħu u jkun direttament applikabbli fl-Istati
Membri kollha.

Magħmul fi Brussell, 19 ta’ Mejju 2006

                                             Għall-Kummissjoni
                                             Jacques BARROT
                                             Viċi President